བརྩམས་སྒྲུང་ནིཚིག་ལྷུག་གམ་བཅད་ལྷུག་སྤེལ་མའི་ལུས་གང་ཞིག་ལ།མི་སྣའི་སྣང་བརྙན་བསྐྲུན་པ་དང་།ཁོར་ཡུག་དང་བྱུང་རིམ་ཞིབ་འབྲི་བྱས་པ་བརྒྱུད།སྤྱི་ཚོགས་འཚོ་བ་མཚོན་པའི་དོན་བརྗོད་རང་བཞིན་གྱི་རྩོམ་རིག་རྣམ་པ་ཞིག་ཡིནཞེས་པ་ལྟར་ན།བརྩམས་སྒྲུང་གི་བླ་སྲོག་ལྟ་བུ་ནི་མི་སྣའི་སྣང་བརྙན་འབྲི་བཞེངས་བྱེད་རྒྱུ་དེ་ཡིན་ཞིང་།བརྩམས་ཆོས་ཁྲོད་ཀྱི་མི་སྣ་དག་གི་འགྲོ་འདུག་སྤྱོད་གསུམ་དང་།བསམ་པའི་འཁྱེར་སོ།དགའ་སྐྱོ་ཆགས་སྡང་།མི་གཤིས་དང་གོམས་སྲོལ།འཚོ་བ་དང་ལས་དབང་སོགས་ལ་ནན་གྱིས་ཞིབ་འབྲི་བྱས་ཏེ།ཤ་ཡོད་ཁྲག་ཡོད་ཀྱི་མི་སྣ་གསོན་པོ་ཞིག་ཏུ་བཞེངས་བསྐྲུན་བྱས་ཏེ།ཀློག་པ་པོའི་སྣང་ངོར་བརྩམས་ཆོས་ཀྱི་མི་སྣ་དག་གི་ཆགས་སྡང་གསལ་བ།གསོན་ཉམས་དོད་པའི་མི་སྣ་ཁག་མིག་མདུན་དུ་ཤར་བ་ལྟ་བུའི་འདུ་ཤེས་ཤིག་སྐྱེ་རུ་འཇུག་དགོས།གཞན་ཡང་ཆ་ཚང་བའི་གཏམ་བརྒྱུད་ཀྱི་བྱུང་རིམ་དང་།ཁོར་ཡུག་སོགས་ཞིབ་འབྲི་བྱེད་པ་ཡང་མེད་ཐབས་མེད་དོ།དེས་ན་བོད་ཀྱི་རྣམ་ཐར་ཆེན་མོ་བརྒྱད་ལ་འཁྲབ་གཞུང་རྩོམ་རིག་གི་ཁྱད་ཆོས་མི་ལྡན་ཞིང་བརྩམས་སྒྲུང་གི་ལམ་ནས་སྤྱི་ཚོགས་ཀྱི་འཚོ་བ་ཚུར་སྣང་བྱེད་པའི་རྩོམ་རིག་ཅིག་ཡིན།